CELEX: 32010D0730
Language: el
Date: 2010-11-30 00:00:00
Title: 2010/730/ΕΕ: Απόφαση της Επιτροπής, της 30ής Νοεμβρίου 2010 , για την εκκαθάριση των λογαριασμών ορισμένων οργανισμών πληρωμών της Γερμανίας όσον αφορά τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Εγγυήσεων (ΕΓΤΕ) για το οικονομικό έτος 2009 [κοινοποιηθείσα υπό τον αριθμό Ε(2010) 8277]

1.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 315/35
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 30ής Νοεμβρίου 2010
   για την εκκαθάριση των λογαριασμών ορισμένων οργανισμών πληρωμών της Γερμανίας όσον αφορά τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Εγγυήσεων (ΕΓΤΕ) για το οικονομικό έτος 2009
   [κοινοποιηθείσα υπό τον αριθμό Ε(2010) 8277]
   (Το κείμενο στη γερμανική γλώσσα είναι το μόνο αυθεντικό)
   (2010/730/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (1), και ιδίως το άρθρο 30 και το άρθρο 32 παράγραφος 8,
   Ύστερα από διαβούλευση με την επιτροπή των γεωργικών ταμείων,
   Εκτιμώντας τα ακόλουθα:
   
               (1)
            
            
               Με την απόφαση 2010/258/ΕΕ της Επιτροπής (2) εκκαθαρίστηκαν, για το οικονομικό έτος 2009, οι λογαριασμοί όλων των οργανισμών πληρωμών πλην των λογαριασμών των γερμανικών οργανισμών πληρωμών «Baden-Württemberg», «Hessen», «IBH» και «Helaba», των ιταλικών οργανισμών πληρωμών «AGEA» και «ARBEA» και του ρουμανικού οργανισμού πληρωμών «PIAA».
            
         
               (2)
            
            
               Μετά τη διαβίβαση νέων πληροφοριακών στοιχείων και τη διενέργεια πρόσθετων ελέγχων, η Επιτροπή είναι τώρα σε θέση να εκδώσει απόφαση σχετικά με την πληρότητα, την ακρίβεια και το αληθές των λογαριασμών που διαβίβασαν οι γερμανικοί οργανισμοί πληρωμών «Baden-Württemberg», «Hessen», «IBH» και «Helaba».
            
         
               (3)
            
            
               Ο κανονισμός (ΕΚ) αριθ. 885/2006 της Επιτροπής, της 21ης Ιουνίου 2006, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1290/2005 του Συμβουλίου σχετικά με τη διαπίστευση των οργανισμών πληρωμών και άλλων οργανισμών και την εκκαθάριση των λογαριασμών του ΕΓΤΕ και του ΕΓΤΑΑ (3), ορίζει, στο άρθρο 10 παράγραφος 2 πρώτο εδάφιο, ότι τα ποσά τα οποία είναι ανακτήσιμα από κάθε κράτος μέλος ή πληρωτέα σε αυτό ως αποτέλεσμα της απόφασης εκκαθάρισης λογαριασμών που αναφέρεται στο άρθρο 10 παράγραφος 1 πρώτο εδάφιο του εν λόγω κανονισμού, καθορίζονται αφαιρώντας τις μηνιαίες πληρωμές του σχετικού οικονομικού έτους, ήτοι το 2009, από τις δαπάνες που αναγνωρίζονται για το ίδιο έτος σύμφωνα με την παράγραφο 1. Η Επιτροπή αφαιρεί ή προσθέτει το εν λόγω ποσό στη μηνιαία πληρωμή που αφορά τις δαπάνες που πραγματοποιήθηκαν εντός του δεύτερου μήνα μετά την απόφαση εκκαθάρισης λογαριασμών.
            
         
               (4)
            
            
               Σύμφωνα με το άρθρο 32 παράγραφος 5 του κανονισμού (ΕΚ) αριθ. 1290/2005, οι οικονομικές συνέπειες της μη ανάκτησης των ποσών των παρατυπιών βαρύνουν κατά 50 % το οικείο κράτος μέλος και κατά 50 % τον κοινοτικό προϋπολογισμό, εάν η ανάκτηση των εν λόγω ποσών δεν πραγματοποιήθηκε εντός τεσσάρων ετών από την ημερομηνία της πρώτης διοικητικής ή δικαστικής πράξης διαπίστωσης ή εντός οκτώ ετών, εάν η ανάκτηση αποτελεί αντικείμενο προσφυγής στα εθνικά δικαστήρια. Το άρθρο 32 παράγραφος 3 του εν λόγω κανονισμού ορίζει ότι τα κράτη μέλη κοινοποιούν στην Επιτροπή, μαζί με τους ετήσιους λογαριασμούς, ανακεφαλαιωτική κατάσταση των διαδικασιών ανάκτησης που κίνησαν κατόπιν παρατυπιών. Λεπτομερείς κανόνες εφαρμογής της εν λόγω υποχρέωσης των κρατών μελών να κοινοποιούν τα προς ανάκτηση ποσά θεσπίζονται στον κανονισμό (ΕΚ) αριθ. 885/2006. Το παράρτημα III του εν λόγω κανονισμού περιέχει το υπόδειγμα του πίνακα που όφειλαν τα κράτη μέλη να υποβάλουν το 2010. Βάσει των συμπληρωθέντων από τα κράτη μέλη πινάκων, η Επιτροπή πρέπει να αποφασίσει για τις οικονομικές συνέπειες της μη ανάκτησης των ποσών των παρατυπιών που είναι παλαιότερες των τεσσάρων ή οκτώ ετών, αντιστοίχως. Η παρούσα απόφαση λαμβάνεται με την επιφύλαξη των μελλοντικών αποφάσεων συμμόρφωσης, σύμφωνα με το άρθρο 32 παράγραφος 8 του κανονισμού (ΕΚ) αριθ. 1290/2005.
            
         
               (5)
            
            
               Σύμφωνα με το άρθρο 32 παράγραφος 6 του κανονισμού (ΕΚ) αριθ. 1290/2005, τα κράτη μέλη δύνανται να αποφασίσουν να μην επιδιώξουν ανάκτηση. Η απόφαση αυτή μπορεί να ληφθεί μόνον εάν το σύνολο των πραγματοποιηθέντων και των προβλεπόμενων εξόδων ανάκτησης υπερβαίνει το προς ανάκτηση ποσό ή εάν η ανάκτηση είναι αδύνατη λόγω αφερεγγυότητας που έχει διαπιστωθεί και αναγνωριστεί σύμφωνα με το εθνικό δίκαιο του οικείου κράτους μέλους, του οφειλέτη ή των προσώπων που φέρουν τη νομική ευθύνη για την παρατυπία. Εάν η απόφαση αυτή έχει ληφθεί εντός τεσσάρων ετών από την αρχική διοικητική ή δικαστική διαπίστωση, ή εντός οκτώ ετών εάν η ανάκτηση βρίσκεται ενώπιον εθνικών δικαστηρίων, το 100 % των οικονομικών συνεπειών της μη ανάκτησης θα πρέπει να βαρύνει τον κοινοτικό προϋπολογισμό. Στην ανακεφαλαιωτική κατάσταση που αναφέρεται στο άρθρο 32 παράγραφος 3 του κανονισμού (ΕΚ) αριθ. 1290/2005 αναφέρονται τα ποσά για τα οποία το κράτος μέλος αποφάσισε να μην επιδιώξει την ανάκτηση καθώς και οι λόγοι για τη σχετική απόφαση. Τα ποσά αυτά δεν χρεώνονται στα οικεία κράτη μέλη και, κατά συνέπεια, βαρύνουν τον κοινοτικό προϋπολογισμό. Η παρούσα απόφαση λαμβάνεται με την επιφύλαξη μελλοντικών αποφάσεων συμμόρφωσης σύμφωνα με το άρθρο 32 παράγραφος 8 του εν λόγω κανονισμού.
            
         
               (6)
            
            
               Κατά την εκκαθάριση των λογαριασμών των εμπλεκόμενων οργανισμών πληρωμών, η Επιτροπή πρέπει να λαμβάνει υπόψη τα ποσά που ήδη παρακρατήθηκαν από τα οικεία κράτη μέλη βάσει της απόφασης 2010/258/ΕΕ.
            
         
               (7)
            
            
               Σύμφωνα με το άρθρο 30 παράγραφος 2 του κανονισμού (ΕΚ) αριθ. 1290/2005, η παρούσα απόφαση λαμβάνεται με την επιφύλαξη μελλοντικών αποφάσεων της Επιτροπής για τον αποκλεισμό από την κοινοτική χρηματοδότηση δαπανών που δεν πραγματοποιήθηκαν σύμφωνα με τους κοινοτικούς κανόνες,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Με την παρούσα απόφαση εκκαθαρίζονται οι λογαριασμοί των γερμανικών οργανισμών πληρωμών «Baden-Württemberg», «Hessen», «IBH» και «Helaba», όσον αφορά τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Εγγυήσεων (ΕΓΤΕ), για το οικονομικό έτος 2009.
   Τα ποσά που πρέπει να ανακτηθούν από κάθε εμπλεκόμενο κράτος μέλος ή να καταβληθούν σε κάθε εμπλεκόμενο κράτος μέλος βάσει της παρούσας απόφασης, συμπεριλαμβανομένων των ποσών που προκύπτουν από την εφαρμογή του άρθρου 32 παράγραφος 5 κανονισμού (ΕΚ) αριθ. 1290/2005, παρατίθενται σε παράρτημα.
   Άρθρο 2
   Η παρούσα απόφαση απευθύνεται στην Ομοσπονδιακή Δημοκρατία της Γερμανίας.
   
      Βρυξέλλες, 30 Νοεμβρίου 2010.
      
         
            Για την Επιτροπή
         
         Dacian CIOLOŞ
         
            Μέλος της Επιτροπής
         
      
   
   
      (1)  ΕΕ L 209 της 11.8.2005, σ. 1.
   
      (2)  ΕΕ L 112 της 5.5.2010, σ. 17.
   
      (3)  ΕΕ L 171 της 23.6.2006, σ. 90.
   
      ΠΑΡΑΡΤΗΜΑ
      
         ΕΚΚΑΘΑΡΙΣΗ ΛΟΓΑΡΙΑΣΜΩΝ ΤΩΝ ΟΡΓΑΝΙΣΜΩΝ ΠΛΗΡΩΜΩΝ
      
      
         ΟΙΚΟΝΟΜΙΚΟ ΈΤΟΣ 2009
      
      ΠΟΣΟ ΠΡΟΣ ΑΝΑΚΤΗΣΗ Ή ΠΡΟΣ ΚΑΤΑΒΟΛΗ ΣΤΟ ΚΡΑΤΟΣ ΜΕΛΟΣ
      
         ΣΗΜ: Ονοματολογία 2011: 05 07 01 06, 05 02 16 02, 6701, 6702, 6803.
      
                  ΚΜ
               
               
                   
               
               
                  2009 - Δαπάνη / Έσοδα με ειδικό προορισμό για τους οργανισμούς πληρωμών για τα οποία οι λογαριασμοί έχουν
               
               
                  Σύνολο α + β
               
               
                  Μειώσεις και αναστολές για το σύνολο του οικονομικού έτους (1)
                  
               
               
                  Μειώσεις σύμφωνα με το άρθρο 32 του κανονισμού 1290/2005
               
               
                  Σύνολο περιλαμβανομένων των μειώσεων και αναστολών
               
               
                  Πληρωμές στα κράτη μέλη για το οικονομικό έτος
               
               
                  Ποσό προς ανάκτηση (–) ή καταβολή (+) στο κράτος μέλος (2)
                  
               
               
                  Ποσό προς ανάκτηση (–) ή καταβολή (+) στο κράτος μέλος δυνάμει της απόφασης 2010/258/ΕΚ
               
               
                  Ποσό προς ανάκτηση (–) ή καταβολή (+) στο κράτος μέλος (2)
                  
               
            
                  εκκαθαριστεί
               
               
                  διαχωριστεί
               
            
                  = έξοδα / έσοδα με ειδικό προορισμό που έχουν δηλωθεί στην ετήσια δήλωση
               
               
                  = σύνολο εξόδων / εσόδων με ειδικό προορισμό στις μηνιαίες δηλώσεις
               
            
                   
               
               
                   
               
               
                  α = xxxxx – Α (στήλη θ)
               
               
                  β = xxxxx – Α (στήλη η)
               
               
                  γ = α + β
               
               
                  δ = xxxxx – Γ1 (στήλη ε)
               
               
                  ε = xxxxx – Άρθρο 32
               
               
                  στ = γ + δ + ε
               
               
                  ζ
               
               
                  η = στ – ζ
               
               
                  θ
               
               
                  ι = η – θ
               
            
                  DE
               
               
                  EUR
               
               
                  5 890 556 430,37
               
               
                  0,00
               
               
                  5 890 556 430,37
               
               
                  –1 989 043,44
               
               
                  – 478 679,88
               
               
                  5 888 088 707,05
               
               
                  5 888 016 608,23
               
               
                  72 098,82
               
               
                  57 491,30
               
               
                  14 607,52
               
            
         
      
                  ΚΜ
               
               
                   
               
               
                  Δαπάνη (3)
                  
               
               
                  Έσοδα με ειδικό προορισμό (3)
                  
               
               
                  Ταμείο για τη ζάχαρη
               
               
                  Άρθρο 32 (= ε)
               
               
                  Σύνολο (= η)
               
            
                  Δαπάνη (4) 4)
               
               
                  Έσοδα με ειδικό προορισμό (4)
                  
               
            
                  05 07 01 06
               
               
                  6701
               
               
                  05 02 16 02
               
               
                  6803
               
               
                  6702
               
            
                  θ
               
               
                  ι
               
               
                  ια
               
               
                  ιβ
               
               
                  ιγ
               
               
                  n = θ + ι + ια + ιβ + ιγ
               
            
                  DE
               
               
                  EUR
               
               
                  31 371,26
               
               
                  0,00
               
               
                  0,00
               
               
                  0,00
               
               
                  –16 763,74
               
               
                  14 607,52
               
            
         (1)  Οι μειώσεις και αναστολές είναι αυτές οι οποίες συνυπολογίζονται στο σύστημα πληρωμών, στις οποίες ειδικότερα προστίθενται οι διορθώσεις για τη μη τήρηση των προθεσμιών των πληρωμών, οι οποίες καθορίζονται για τον Αύγουστο, Σεπτέμβριο και Οκτώβριο 2009.
      
         (2)  Για τον υπολογισμό του ποσού που πρέπει να ανακτηθεί από το κράτος μέλος ή να καταβληθεί σε αυτό, λαμβάνεται υπόψη το συνολικό ποσό της ετήσιας δήλωσης για την εκκαθαρισθείσα δαπάνη (στήλη α) ή, το σύνολο των μηνιαίων δηλώσεων για τη διαχωρισθείσα δαπάνη (στήλη β).
      Συναλλαγματική ισοτιμία που εφαρμόζεται: άρθρο 7 παράγραφος 2 του κανονισμού (ΕΚ) αριθ. 883/2006.
      
         (3)  Αν το μέρος των εσόδων ειδικού προορισμού είναι υπέρ του κράτους μέλους, πρέπει να δηλώνεται στον κωδικό 05 07 01 06.
      
         (4)  Αν το μέρος των εσόδων ειδικού προορισμού του ταμείου για τη ζάχαρη είναι υπέρ του κράτους μέλους, πρέπει να δηλώνεται στον κωδικό 05 02 16 02.
      
         ΣΗΜ: Ονοματολογία 2011: 05 07 01 06, 05 02 16 02, 6701, 6702, 6803.